Roland RAP-10

Roland RAP-10 er et lydkort for PC-er, som ble utgitt i 1993 av Roland Corporation. Det er praktisk sett en Roland SC-7 og et MPU-401-grensesnitt på et ISA-kort. Kortet kom også med 16-bit digital lyd.

Hvis man ville koble til eksterne MIDI-kompatible enheter måtte man kjøpe en adapter kalt MCB-10. Denne adapteren kunne kobles til en spesiell utgang bak på kortet slik at man fikk vanlige inn- og utganger for MIDI. MPU-401-grensesnittet hos RAP-10 støtter kun UART og ikke såkalt «intelligent»-modus, som man finner på eldre kort som Roland LAPC-I og Roland SCC-1.

Lydkort
IT-relaterte introduksjoner i 1993